દિવસે ને દિવસે રાસાયણિક ખાતરોના વધુ પડતા વપરાશને કારણે જમીનનું જૈવિક બંધારણ ખોરવાતું ગયું છે. જમીનમાં એવા ધણા પ્રકારના સુક્ષ્‍મ જીવાણુંઓ વસવાટ કરે છે. જે આવા જીવાણુંઓ હવામાંના મુકત નાઇટ્રોજનને સ્‍થિર કરવાનું તથા જમીનમાં રહેલ અલભ્‍ય ફોસ્‍ફરસને લભ્‍ય સ્‍વરૂપમાં ફેરવવાની ક્ષમતા ધરાવે છે તેમજ સેન્‍દ્રીય પદાર્થને ઝડપી કહોવવામાં મદદ કરે છે. આવા જીવાણુંઓ દ્વારા તૈયાર કરવામાં આવતું પ્રવાહી જૈવિક ખાતર પર્યાવરણની દ્રષ્‍ટિએ સુરક્ષિત તથા વાપરવામાં સરળ તેમજ રાસાયણિક ખાતરનો પૂરક છે. આ પ્રવાહી જૈવિક ખાતરનો વપરાશ ઘટાડી ખેતી ખર્ચમાં બચત કરી શકાય છે.